钦定古今图书集成/理学汇编/学行典/第255卷 > 张䌹
## 钦定古今图书集成/理学汇编/学行典/第255卷 > 张䌹

按《广东通志》：张䌹，字廷文，顺德鹭洲人。䌹好行义，岁
歉，先请输粟助赈，为族里倡。巡按郭文周、知县方攸
跻以“尚义”匾彰之，䌹悬诸祖祠，勉宗人共为义也。邑
请乡饮，䌹曰：“乡饮读法，朝廷大典，一念少亏即愧矣。”
至再至三，终辞不赴。兄弟并出湛文简门，窃窥白沙
要旨，故终身钦钦翼翼。君子谓其二难云。